62021CJ0544_INF
Απόφαση του Δικαστηρίου (ένατο τμήμα) της 27ης Οκτωβρίου 2022 – Stadt Mainz
(Υπόθεση C‑544/21) (
1
)
«Προδικαστική παραπομπή – Ελεύθερη παροχή υπηρεσιών – Οδηγία 2006/123/EΚ – Άρθρο 15, παράγραφος 1, παράγραφος 2, στοιχείο ζʹ, και παράγραφος 3 – Υπηρεσίες στην εσωτερική αγορά – Αμοιβή αρχιτεκτόνων και μηχανικών – Υποχρεωτικές ελάχιστες αμοιβές – Άμεσο αποτέλεσμα των διατάξεων του δικαίου της Ένωσης και ενδεχόμενη μη εφαρμογή της εθνικής ρύθμισης»
1.
Ελευθερία εγκατάστασης – Ελεύθερη παροχή υπηρεσιών – Υπηρεσίες στην εσωτερική αγορά – Οδηγία 2006/123 – Χρονικό πεδίο εφαρμογής – Σύμβαση που έχει συναφθεί πριν από την έναρξη ισχύος της οδηγίας και η οποία παρήγαγε όλα τα αποτελέσματά της πριν από τη λήξη της προθεσμίας για τη μεταφορά της οδηγίας στην εσωτερική έννομη τάξη – Δεν εμπίπτει
(Οδηγία 2006/123 του Ευρωπαϊκού Κοινοβουλίου και του Συμβουλίου, άρθρα 44 § 1 και 45)
(βλ. σκέψεις 19, 20, 23, 24 και διατακτ.)
2.
Προδικαστικά ερωτήματα – Παραδεκτό – Όρια – Υποθετικά ερωτήματα υποβαλλόμενα σε πλαίσιο που αποκλείει τη δυνατότητα να δοθεί χρήσιμη απάντηση – Ζήτημα που ανακύπτει στο πλαίσιο διαφοράς της οποίας όλα τα στοιχεία περιορίζονται στο εσωτερικό ενός μόνο κράτους μέλους – Εθνική ρύθμιση η οποία αφορά την αμοιβή αρχιτεκτόνων και μηχανικών – Συμβαλλόμενοι εγκατεστημένοι στο οικείο κράτος μέλος και υπηρεσίες παρεχόμενες στο έδαφός του – Απαράδεκτο
(Άρθρα 49 και 267 ΣΛΕΕ)
(βλ. σκέψεις 26-29, 31-33)
Διατακτικό
Η οδηγία 2006/123/ΕΚ του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2006, σχετικά με τις υπηρεσίες στην εσωτερική αγορά, δεν εφαρμόζεται στην περίπτωση στην οποία μια σύμβαση έχει συναφθεί πριν από την έναρξη ισχύος της εν λόγω οδηγίας και στην οποία η σύμβαση αυτή παρήγαγε όλα τα αποτελέσματά της πριν από τη λήξη της προθεσμίας για τη μεταφορά της εν λόγω οδηγίας στην εσωτερική έννομη τάξη.
(
1
)	ΕΕ C 2 της 3.1.2022.